b'\n_START_ARTICLE_\nLjubica Jelu\xc5\xa1i\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo in gimnazijo je obiskovala v Se\xc5\xbeani.  Leta 1985 diplomira na mednarodnih odnosih in obramboslovju na FSPN, za diplomsko nalogo pa prejme tudi nagrado Raziskovalne skupnost Slovenije. Magistriral leta 1988 in \xc5\xa1tiri leta kasneje doktorira iz voja\xc5\xa1ke sociologije. Med letoma 1993 in 1994 se postdoktorsko izobra\xc5\xbeuje na Kraljevi voja\xc5\xa1ki akademiji v Bruslju. Na FDV je zaposlena od leta 1985, od leta 2005 tudi kot redna profesorica obramboslovja.  _NEWLINE_Med 2006 in 2008 je bila izvr\xc5\xa1na sekretarka raziskovalnega odbora o oboro\xc5\xbeenih silah in re\xc5\xa1evanju konfliktov pri mednarodnem sociolo\xc5\xa1kem zdru\xc5\xbeenju (ISA). Je \xc4\x8dlanica Mednarodnega svetovalnega odbora \xc5\xbeenevskega Centra za demokrati\xc4\x8dni nadzor nad oboro\xc5\xbeenimi silami (DCAF)._NEWLINE_Bila je tudi zagovornica slovenskega vstopa v NATO. _NEWLINE_Na dr\xc5\xbeavnozborskih volitvah leta 2011 je kandidirala na listi SD. Je biv\xc5\xa1a obrambna ministrica Republike Slovenije, pa tudi prva ministrica za obrambo v slovenski zgodovini. _NEWLINE_Teko\xc4\x8de govori angle\xc5\xa1ko, srbsko in hrva\xc5\xa1ko.'